แห่ขอกู้ดอกต่ำช่วยน้ำท่วมพุ่ง 3.66แสนล.
ธปท.เผยแบงก์สนใจยื่นขอวงเงินสินเชื่อดอกเบี้ยต่ำช่วยผู้ประสบภัยน้ำท่วม 3.66 แสนล้านบาท เกินวงเงินที่เตรียมไว้ 2.1 แสนล้าน
12 มี.ค. 2555

ธปท.เผยแบงก์สนใจยื่นขอวงเงินสินเชื่อดอกเบี้ยต่ำช่วยผู้ประสบภัยน้ำท่วม 3.66 แสนล้านบาท เกินวงเงินที่เตรียมไว้ 2.1 แสนล้าน 
นางสุธาศินี นิมิตกุล ผู้อำนวยการ ฝ่ายนโยบายและกำกับการแลกเปลี่ยนเงิน สายตลาดการเงิน ธนาคารแห่งประเทศไทย(ธปท.) เปิดเผยถึงความคืบหน้าล่าสุดการจัดสรรวงเงินสินเชื่อดอกเบี้ยต่ำพิเศษ(ซอฟท์โลน) เพื่อให้ความช่วยเหลือทางการเงินแก่ผู้ที่ได้รับความเสียหายจากอุทกภัยปี พ.ศ. 2554ตามพระราชกำหนด(พ.ร.ก.)ช่วยเหลือผู้ที่ได้รับความเสียหายจากอุทกภัย พ.ศ.2555  ที่มีผลบังคับใช้ในวันที่ 2 มี.ค. 2555 ว่า จากโครงการดังก่าวที่ธปท.เตรียมวงเงินไว้จัดสรร 2.1 แสนล้านบาท และกำหนดให้สถาบันการเงินที่เข้าร่วมโครงการยื่นขอรับจัดสรรวงเงินภายในวันที่ 5 มี.ค.นั้น ขณะนี้ได้มีสถาบันการเงิน 21 แห่งยื่นขอรับจัดสรรวงเงินเข้ามาแล้วรวม 3.66 แสนล้านบาท 
ทั้งนี้ แบ่งตามรายละเอียดดังนี้ กลุ่มธนาคารพาณิชย์ไทย 13 แห่งยื่นเข้ามารวม 1.65  แสนล้านบาท แบ่งเป็นสินเชื่อผู้ประกอบการขนาดกลางและขนาดย่อม(เอสเอ็มอี) 1.54 แสนล้านบาท บุคคลธรรมดา 1.17 แสนล้านบาท ขณะที่สาขาธนาคารพาณิชย์ต่างประเทศ 3 แห่งที่เข้าร่วมโครงการนี้ยื่นขอวงเงินมารวม 426 ล้านบาท โดยเป็นการให้กู้กับเอสเอ็มอีทั้งหมด 116,538 270,509 และสถาบันการเงินเฉพาะกิจของรัฐหรือธนาคารรัฐที่เข้าร่วมโครงการ 5 แห่ง ขอจัดสรรวงเงินเข้ามารวม 9.55 หมื่นล้านบาท แบ่งเป็นสินเชื่อเอสเอ็มอี 1.09 หมื่นล้านบาท และสินเชื่อบุคคลธรรมดา 8.46 หมื่นล้านบาท  
อย่างไรก็ตาม หากสถาบันการเงินเบิกใช้วงเงินตามที่ขอไม่หมด และมีสถาบันการเงินขอจัดสรรวงเงินเข้ามาเพิ่มเติม ธปท.จะทำการทบทวนการจัดสรรวงเงินที่เหลือใหม่อีกครั้งในวันที่ 30 มิ.ย.ปีนี้